Paraclisul Sfântului mucenic Ipatie al Gangrelor 
(31 martie) 


Sfântul sfinţit mucenic Ipatie, făcătorul de minuni, episcopul Gangrelor (sec. IV) 
(31 martie): 

https://www.academia.edu/42870454/Sf% C3% A2ntul_sfin % C5% A3it_mucenic_Ipatie 
f%o C4% 83c 9% C4% 83torul_de_minuni_episcopul_Gangrelor_sec._IV_31_martie 


https://archive.org/details/sf.-sfintit-muc.-ipatie/mode/2u 


https://www2.slideshare.net/steaemy 1/sf-sfintit-muc-ipatie 


ie e se 


Nectarie Protopsaltul - Paraclisul Sfântului mucenic Ipauie al Gangrelor: 
https://www.youtube.com/watch?y=boutZatho40 


&&& 





[Preotul: face obişnuitul început, zicând: Binecuvântat este Dumnezeul nostru.] 
Citeţul: Amin. Slavă ie, Dumnezeul nostru, slavă Ţie! 
Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 





Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Impăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept 
înaintea Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu- 
m-a să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de 
la mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea 
pe care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun 
să mă povăţuiască la pământul dreptăţii. 


11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toți cei ce necăjesc 
sufletul meu, că eu sunt robul Tău. 


Apoi cântăm: Dumnezeu este Domnul şi S-a arătat nouă. Bine este cuvântat 
Cel ce vine întru numele Domnului. 


Cu Stihurile acestea: 
Mărturisiţi-vă Domnului că este bun, că în veac este mila Lui. 


Dumnezeu este Domnul şi S-a arătat nouă. Bine este cuvântat Cel ce vine 
întru numele Domnului. 


Toate neamurile m-au înconjurat, şi în numele Domnului i-am înfrânt pe ei. 


Dumnezeu este Domnul şi S-a arătat nouă. Bine este cuvântat Cel ce vine 
întru numele Domnului. 


De la Domnul s-a făcut aceasta, şi este minunat întru ochii noştri. 





Dumnezeu este Domnul şi S-a arătat nouă. Bine este cuvântat Cel ce vine 
întru numele Domnului. 


Şi Troparul Paraclisului, glasul al 4-lea: 


O vyo0eic ev To Xravpo (Cel ce Te-ai înălțat pe Cruce de bunăvoie, poporului 
Tău celui nou, numit cu numele Tău, îndurările Tale dăruieşte-i, Hristoase 
Dumnezeule. Veseleşte cu puterea Ta pe binecredincioşii creştini, dăruindu-le 
lor biruinţă asupra celui potrivnic, având ajutorul Tău armă de pace, nebiruită 
birui-nţă.). 


Arhiereule al Domnului slavei şi mucenice lucrător al minunii, nu conteni, 
Ipatie, rugând pe Hristos din toată primejdia şi ispita şi boala şi toate-ncercările 
să scăpăm, fericite, cei ce solirea ta am dobândit şi cu credință venim la lăcaşul 
tău. 


Slavă. Acelaşi sau Troparul hramului. Și acum. Al Născătoarei de Dumnezeu. 


Cel ce Te-ai înălţat pe Cruce de bunăvoie, poporului Tău celui nou, numit cu nu- 
mele Tău, îndurările Tale dăruieşte-i, Hristoase Dumnezeule. Veseleşte cu 
puterea Ta pe binecredincioşii creştini, dăruindu-le lor biruință asupra celui 
potrivnic, având ajutorul Tău armă de pace, nebiruită biruinţă. 


Nu vom tăcea, de Dumnezeu Născătoare, de a grăi noi stăpâniile tale; că pentru 
noi de n-ai fi stat solind la Hristos, cine ne-ar fi izbăvi dintr-atâtea primejdii sau 
cine ne-ar fi păzit erobiți pân-acuma; nu vom lipsi, dar, de a te ruga, că mântui 
pururi, Stăpână, pe robii tăi. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 





11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Canonul 


Peasna I-a. glasul al 8-lea. 'Yypâv 5io5evooc 


Irmos: Apa trecând-o ca pe uscat şi din răutatea Egiptului scăpând, israiliteanul 
striga: Izbăvitorului şi Dumnezeului nostru să-l cântăm. 


Stih: Sfinte al lui Dumnezeu, roagă-te pentru noi. 


Pe Mântuitorul şi Dumnezeu roagă-L să ne scape dintru toate nevoile pe cei ce 
cu dragoste şi râvnă te lăudăm, ierarhe Ipatie. 


Stih: Sfinte al lui Dumnezeu, roagă-te pentru noi. 





Al Domnului Slavei arhiereu aflându-te sfinte Lui şi cere-ne, ca un bun, de toată 
greşeala dezlegare şi izbăvire de patimi, Ipatie. 


Slavă... 


Plin de strălucirea Sfintei Treimi fiind, fericite ierarhe Ipatie, cu a ta solire lumi- 
noasă tot întunericul minţii alungă-mi-l. 


Și acum... 


Fântână a milei dumnezeieşti, cu har dăruită, Născătoare de Dumnezeu, cu 
ploaia mijlocirilor tale stinge-mi aprinşii cărbuni cei ai patimi. 


Peasna a III-a Ovpaviag &wi5oc 

Irmos: Doamne, cela ce ai făcut bolta cea cerească şi ai zidit Biserica, Tu întă- 
reşte-mă întru dragostea Ta, marginea doririlor şi credincioşilor întărire, unule 
Iubitorule de oameni. 


Stih: Sfinte al lui Dumnezeu, roagă-te pentru noi. 


Dintru toată nevoia şi din necaz scapă-ne şi din neputinţă şi boală, Sfinte Ipatie, 


cu mijlocirea ta bine primită la Domnul ştergere greşalelor pururi solindu-ne. 


Stih: Sfinte al lui Dumnezeu, roagă-te pentru noi. 

La lăcaşul tău pururi toţi alergând, bunule, grabnic izbăvire din scârbe luăm cu 
harul tău cu mijlocirea ta de bucurie cerească sufletul umplându-ne, Sfinte 
Ipatie. 


Slavă... 


Harul tămăduirii de la Hristos dobândind ca un mucenic, fericite Sfinte Ipatie, 
sufletul, bunule, deopotrivă cu trupul de boală şi patimă tămăduieşte-ne. 


Și acum... 
Strălucit-a în lume în chip de om muritor dintr-a tale sângiuri curate Cuvântul 
Tatălui, scăpând pe cei ce te ştiu de Dumnezeu Născătoare şi te cântă pururea, 


Maică a Domnului. 


Şi aceste două tropare: 





Primejdia şi strâmtorarea alungă-le ierarhe, scăpându-i pe robii tăi, slăvite Ipatie, 
prea grabnic izbăvitorule din necazuri. 


Îndură-te, de Dumnezeu Născătoare prea lăudată, şi chinul meu cel trupesc 
degrab conteneşte-mi-l, şi vindecă-mi sufleteasca durere. 


[Preotul zice ectenia: Miluieşte-ne pe noi, Dumnezeule, după mare mila Ta, ru- 
gămu-ne Ție, auzi-ne şi ne miluieşte. (la fiecare cerere strana cântă Doamne 
miluieşte de 3 ori). 

Încă ne rugăm pentru bine cinstitorii şi dreptslăvitorii creştini. 

Încă ne rugăm pentru arhiepiscopul şi patriarhul nostru (...). 

Încă ne rugăm părintele şi egumenul nostru (...) şi pentru toată obştea noastră 
cea întru Hristos. 

Încă ne rugăm pentru mila, viața, pacea, sănătatea, mântuirea, cercetarea, 
lăsarea şi iertarea păcatelor robilor lui Dumnezeu (... şi) a tuturor bine 
cinstitorilor şi drept-slăvitorilor creştini, a evlavioşilor închinători ai sfintei 
Mănăstirii acesteia, a ctitorilor, dăruitorilor şi binefăcătorilor ei. 


Incă ne rugăm şi pentru fraţii noştri care sunt în ascultări şi pentru toţi cei ce ne 
miluiesc, ne-au miluit, ne slujesc şi ne-au Slujit nouă în sfântă Mănăstirea 
aceasta. 


Și Ecfonisul: Că milostiv şi iubitor de oameni Dumnezeu eşti şi Ţie slavă 
înălțăm, Tatălui şi Fiului şi Sfântului Duh, totdeauna, acum şi pururea şi în 
vecii vecilor. Strana: Amin. ] 

Sedealna. Glas 2. Ilpeopeia Bepun: Frumos păstorind aleasă turma Domnului, 
în-treg te-ai slăvit întru mărturisirea ta, solitor, Ipatie, la Hristos, părinte, 
vădindu-te celor ce strigă: Sfinte, nu-nceta iertare a ne cere greşalelor. 


Peasna a IV-a. Eioakmkoa Kvpre 


Irmos: Auzit-am, Dumnezeule, auzul Tău şi m-am temut; înţeles-am lucrurile 
Tale, grăia proorocul şi am proslăvit puterea Ta. 


Stih: Sfinte al lui Dumnezeu, roagă-te pentru noi. 


Prea fierbinte solirea ta din nevoia toată grabnic ne mântuie; mulţumire, dar şi 
lau-dă îţi aducem sfinte, cu osârdie. 


Stih: Sfinte al lui Dumnezeu, roagă-te pentru noi. 
Intărire şi pavăză a Ortodoxiei, Sfinte Ipatie, arătatu-te-ai cu faptele; de necazul 
mare izbăveşte-ne. 





Slavă... 


Alergăm ca la un liman neînviforat, sfinte, la lăcaşul tău, izbăvindu-ne, Ipatie, 
din furtuna mare a necazului. 


Și acum... 


Mort cu totul mi-e sufletul; la a ta solire alerg, Stăpâna mea şi pe mine înviază- 
mă, ceea ce-ai născut Viaţa veşnică. 


Peasna a V-a. Poorioov nuâg 


Irmos: Luminează-ne pe noi, Doamne, cu poruncile Tale şi cu braţul Tău cel 
înalt, pacea Ta dă-ne-o nouă, lubitorule de oameni. 


Stih: Sfinte al lui Dumnezeu, roagă-te pentru noi. 


Caută spre cei ce aleargă la solirea ta şi tuturora dă-le, prea bunule, toată cererea, 
Ipatie, cu harul tău. 


Stih: Sfinte al lui Dumnezeu, roagă-te pentru noi. 


Sfarmă şi acum cu toiagul mijlocirilor toată săgeata, Sfinte Ipatie, cea asupră-ne 
zvârlită de diavolul. 


Slavă... 


Picură-mi de sus, ca un bun, dulceaţa harului şi tot amarul curmă, al patimii ce 
mă ţine încleştat, Sfinte Ipatie. 


Și acum... 


In împresurări pe toţi robii tăi acoperă-i, Impărăteasă, Maica lui Dumnezeu, şi 
smintelile vicleanului alungă-le. 


Peasna a VI-a. Tnv Senow 
Irmos: Rugăciunea mea voi înălța către Domnul şi Lui voi spune mâhnirile 
mele; că sufletul meu s-a umplut de răutăţi şi viaţa mea s-a apropiat de iad. Dar 


ca lona mă rog: Dumnezeule, din stricăciune scoate-mă. 


Stih: Sfinte al lui Dumnezeu, roagă-te pentru noi. 





Necazul care ne vine asupră îndulceşte-l cu a ta ocrotire şi la liman liniştit, mu- 
cenice, călăuzeşte-ne cu mijlocirea ta, că solitor la Dumnezeu te avem, ierarhe 
Ipatie. 


Stih: Sfinte al lui Dumnezeu, roagă-te pentru noi. 

De toată împresurarea şi răul mai presus ne păzeşte, părinte, şi a poruncilor 
sfinte lucrare şi părtăşia curată a harului cere-ne de la Dumnezeu, mucenice 
sfințite Ipatie. 

Slavă... 

Pe calea bunei cinstiri alergat-ai şi cununa cerească luând-o ocrotitor şi tărie şi 
pază de la Hristos ni te-ai dat, fericitule; cu şi acum şi pururea dăruieşte-ne, bu- 
nule, harul tău. 

Și acum... 

Lumina lumii, Fecioară, născând-o, întunericul alungă-mi-l, Maică şi cu a ta 
stră-lucire îndreaptă sufletul meu la lumina poruncilor Fiului tău şi Dumnezeu, 
să te laud, Stăpână, de-a pururea. 


Şi aceste două tropare: 


Alungă-ne, prea fericite, necazul şi toată boala, pe toţi, cu solirea ta, slăvite 
Ipatie, scăpându-i de osânda cumplită. 


Născut-ai  netâlcuit pe Cuvântul, Fecioară Maică, pe carele prin cuvânt în 
pântece L-ai luat, lucrând mântuire la toată lumea. 


[Preotul zice ectenia Miluieşte-ne pe noi, Dumnezeule, şi pomeneşte iarăşi ca 
după Peasna a III-a, cu acelaşi ecfonis] 


Condacul. glas 2. To Tov ouudrov oov: De Dumnezeu proslăvite Ipatie 
arhieree cinstite al Gangrelor, a noastră scăpare prea grabnică, din vătămare şi 


boală ridică-ne pe cei ce-ţi cântăm cu osârdie. 


Şi numaidecât Prochimenul. glas 4: Preoţii Tăi, Doamne, se vor îmbrăca întru 
dreptate şi cuvioşii Tăi cu bucurie se vor bucura.(de 2 ori) 


A treia oară cu Stihul: Minunat este Dumnezeu întru Sfinţii Săi. 





Preoţii Tăi, Doamne, se vor îmbrăca întru dreptate şi cuvioşii Tăi cu bucurie se 
vor bucura.(o dată) 


[Preotul: Domnului să ne rugăm. 

(Strana: Doamne miluieşte.) 

Că sfânt eşti Dumnezeul nostru şi întru sfinţi Te odihneşti şi Ţie slavă înălțăm, 
Tatălui şi Fiului şi Sfântului Duh, acum şi pururea şi în vecii vecilor. 

Strana: Amin. Toată suflarea să laude pe Domnul (de trei ori, cu încheiere). ] 


Preotul: Şi pentru ca să ne învrednicim noi a asculta Sfânta Evanghelie... 


Evanghelia după Luca 


8. Şi zic vouă: Oricine va mărturisi pentru Mine înaintea oamenilor, şi Fiul 
Omului va mărturisi pentru el înaintea îngerilor lui Dumnezeu. 

9. Iar cel ce se va lepăda de Mine înaintea oamenilor, lepădat va fi înaintea 
îngerilor lui Dumnezeu. 

10. Oricui va spune vreun cuvânt împotriva Fiului Omului, i se va ierta; dar 
celui ce va huli împotriva Duhului Sfânt, nu i se va ierta. 

11. Iar când vă vor duce în sinagogi şi la dregători şi la stăpâniri nu vă 
îngrijiţi cum Sau ce veţi răspunde, sau ce veţi zice, 

12. Că Duhul Sfânt vă va învăţa chiar în ceasul acela, ce trebuie să spuneţi. 


Slavă... 


Pentru mijlocirile ierarhului Tău, Milostive, curăţeşte mulțimea greşalelor 
noastre. 


Și acum... 


Pentru mijlocirile Născătoarei de Dumnezeu, Milostive, curăţeşte mulțimea 
greşalelor noastre. 


Stihul: Milostive, miluieşte-mă Dumnezeule, după mare mila Ta, şi după mul- 
țimea îndurărilor Tale şterge fărădelegea mea. 


Şi Podobnica aceasta. glas 6. Oinv ânodEuevor. (Toată nădejdea). 


De taină cunoscător Dumnezeieştii Troiţe, părinte, făcându-te, lucrarea 
minunilor ai luat în dar şi plineşti cererea credincioşilor pururi, izbăvindu-i din 
primejdie; pentru aceasta, dar, strigăm către tine, prea bunule: din toate-mpre- 





surările scapă-i pe cei care te laudă, Ipatie sfinte, scăparea şi nădejdea tuturor şi 
solirea neză-bavnică la Domnul minunilor. 


[Preotul zice rugăciunea Litiei: Mântuieşte, Dumnezeule, poporul Tău. 

Strana: Doamne miluieşte (de 12 ori). 

Ecfonis: Cu mila şi cu îndurările.] 

Peasna a VII-a. Oi £ rc lovâaiac 

Irmos: Feciorii lui Israil strămutați din ludea în Babilon oarecând văpaia au 
călcat-o cu credinţa Treimii şi-n cuptor au cântat răcorindu-se. Bine eşti cuvântat 
Dumne-zeul părinților. 

Stih: Sfinte al lui Dumnezeu, roagă-te pentru noi. 

La cărarea cea strâmtă îndreptat-ai, părinte, pe păstoriţii tăi; aşijderea ne- 
ndreaptă, Ipatie slăvite, să strigăm cu osârdie: Bine eşti cuvântat, Dumnezeul 
Părinților noştri. 


Stih: Sfinte al lui Dumnezeu, roagă-te pentru noi. 


Strălucit-ai, părinte, întru dogmele harului la Soborul dintâi; ci dă-ne pe piatra 
credinţei a rămâne întăriţi cu solirea ta la Impăratul Hristos, sfințite mucenice. 


Slavă... 


După lege luptat-ai, ruşinând rătăcirile lui Novat oarecând, Ipatie slăvite; păruta- 
nţelepciune de la cei ce te laudă îndepărtează-o, dar, şi toată flecăreala. 


Și acum... 


Dă-mi putere, curată, a călca uneltirile luptătorului şi toată viclenia aceluia, Stă- 
până, s-o abat întăreşte-mă şi minţii mele îi dă lumina pocăinţei. 


Peasna a VIII-a. Tov Boouica 


Irmos: Pe Împăratul Ceresc... 


Stih: Sfinte al lui Dumnezeu, roagă-te pentru noi. 


De sus, părinte, dă ajutorul tău grabnic, mântuindu-i din toată nevoia pe cei ce 
să-rută icoana ta cinstită. 





Stih: Sfinte al lui Dumnezeu, roagă-te pentru noi. 


Dă sănătate trupească şi sufletească celor ce la lăcaşul tău, sfinte, aleargă cu 
râvnă, cerându-ţi mijlocirea. 


Binecuvântăm pe Tatăl şi pe Fiul şi pe Sfântul Duh, pe Domnul. 


Darul minunii de la Stăpânul luându-l, mucenice, de chinuri şi boală vindecă-mă 
grabnic, Ipatie slăvite. 


Și acum... 


Ticăloşitul sufletul meu, Preacurată, de-al vrăjmaşului rău izbăveşte şi pune de 
strajă dumnezeiasca frică. 


Stih: Să lăudăm, bine să cuvântăm şi să ne închinăm Domnului, cântându-L şi 
prea înălţându-L întru toți vecii. 


Pe Împăratul Ceresc, pe care Îl laudă Oştile îngereşti, lăudaţi-L şi prea înălţa-ţi- 
L întru toţi vecii. 


Peasna a IX-a. Întâi Irmosul, fără stih. 


Irmos: Fecioară prea curată, cei mântuiţi prin tine de Dumnezeu Născătoare te 
mărturisim, cu netrupeştile Cete pe tine mărindu-te. 


Apoi troparele. 

Kwvpiog Georokov (Cu adevărat te mărturisim pe tine Născătoare de Dumnezeu 
noi cei mântuiţi prin tine, Fecioară curată, împreună cu Cetele cele fără de trup, 
mărindu-te pe tine.) 


Stih: Sfinte al lui Dumnezeu, roagă-te pentru noi. 


Al celor ce aleargă la a ta solire ajutătorule, Sfinte Ipatie, pururi păzeşte-i, 
părinte, pe cinstitorii tăi. 


Stih: Sfinte al lui Dumnezeu, roagă-te pentru noi. 


A apelor pierzării repejune seac-o, ce-mi potopeşte de-a pururea inima, şi 
lacrimi de pocăință dă-mi, fericitule. 


Slavă... 





Din ceruri, ierarhe, cererea primeşte-o celor ce pururi cu râvnă te laudă şi tutu- 
rora plineşte-o, Sfinte Ipatie. 


Și acum... 


A Fiului tău, Maică, dragoste aprinde-o în ticăloasa mea inimă, rogu-te, arzând 
păcatul dintr-însa, şi mântuieşte-mă. 


Şi, tămâind Preotul, cântăm: Cuvine-se cu adevărat să te fericim, de Dumnezeu 
Născătoare, cea pururea fericită şi cu totul fără prihană şi Maica 
Dumnezeului nostru. Pe cea mai cinstită decât Heruvimii şi mai proslăvită făr 
de asemănare decât Serafimii, care fără stricăciune pe Dumnezeu Cuvântul ai 
născut, pe tine cea cu adevărat Născătoare de Dumnezeu te mărim. 


Apoi Megalinariile Sfântului. glasul al 8-lea. Tmv ripuiorepav (Pe cea mai 
cinstită). 


Bucură-te, Sfinte Ipatie, părtaşule vrednic al slujirii apostoleşti; bucură-te, râul 
cel mare al minunii şi lauda aleasă a mucenicilor. 


Bucură-te, chivotul harului, Ipatie sfinte şi făclie a dogmelor; bucură-te, 
sfeşnicul Gangrelor cel mare, şi al Ortodoxiei sprijin şi pavăză. 


Razele minunilor strălucind, vesteşti, ierarhe, la al lumii Sobor dintâi pe Fiul cu 
Tatăl a fi de o fiinţă şi de o închinare, Sfinte Ipatie. 


Puterea luând-o de la Hristos, lucrezi, ierarhe, sumedenie de minuni şi fiara cea 
mare, cea din vistierie, zicând doar cu cuvântul, omori, Ipatie. 


Pe cei ce silesc la lăcaşul tău, păzeșşte-i, părinte, întru totul nevătămaţi, iar celora 
care cer sfânta ta solire, Ipatie, dezleagă-i de toată patima. 


Celor ce venim cu evlavie, o, prea fericite, la cinstită icoana ta cererile toate pli- 
neşte-le, părinte, şi binecuvântarea dă-ne, Ipatie. 


De toată urgia păzeşte-ne şi toată năpasta şi nevoia nevătămaţi, pe cei ce scăpare 
te-am dobândit, părinte, iertare de la Domnul pururi cerându-ne. 


Cu toate Oştirile îngereşti, cu Botezătorul, cu apostolii cei slăviţi şi cu tot 
soborul Sfinţilor, Stăpână, Fiului tău te roagă, toţi să ne mântuim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 





Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Preotul: Că a Ta este împărăţia...] 
Troparul sfântului, din Minei. glas 4: 


Tayv mpokariuiafe (Degrab ne întâmpină pe noi mai înainte până ce nu ne 
robim când vrăjmaşii Te hulesc pe Tine şi ne îngrozesc pe noi, Hristoase, 
Dumnezeul nostru, pierde cu Crucea Ta pe cei ce se luptă cu noi, ca să cunoască 
cât poate credința dreptmăritorilor, pentru rugăciunile  Născătoarei de 
Dumnezeu, Unule, lubitorule de oameni.) 


Slujind cu evlavie lui Dumnezeu, te-ai făcut Bisericii Gangrelor dumnezeiesc 
ierarh, părinte Ipatie; lumea, dar, luminând-o cu minunile tale, L-ai arătat pe Fiul 
de un scaun cu Tatăl, la ceruri muceniceşte bucuros mutându-te. 


[După care Preotul zice ectenia: Miluieşte-ne pe noi, Dumnezeule..., 
strana: Doamne miluieşte (de trei ori), 

Încă ne rugăm pentru mila, viaţa, pacea..., 

strana: Doamne miluieşte (de trei ori), 

Încă ne rugăm să se păzească sfântă mănăstirea aceasta..., 

strana: Doamne miluieşte (de 40 ori + 3 ori), 

Încă ne rugăm şi pentru ca să audă Domnul Dumnezeu..., 





strana: Doamne miluieşte (de trei ori, recitativ), 

Auzi-ne pe noi, Dumnezeule..., 

strana: Doamne miluieşte (de trei ori), 

iar Preotul zice ecfonisul: Că milostiv;apoi face Otpustul mic, fără însă a zice 
Pentru rugăciunile; apoi zicem acest] 


Tropar, glasul al 2-lea: 


Ore £k rov Eviov (Când de pe lemn, mort Te-ai pogorât, cel din Arimateea pe 
Tine, viaţa tuturor, cu smirnă şi cu giulgiu Te-a înfăşurat, Hristoase şi cu 
dragoste s-a îndemnat a săruta, cu inima şi cu buzele, trupul Tău cel nestricat. 
Însă fiind cuprins de frică, se bucura strigând către Tine: Slavă smereniei Tale, 
iubitorule de oameni!) 


Gangrelor păstor dumnezeiesc şi întăritură şi reazem fost-ai, Ipatie, a toată Bise- 
rica, prea minunatule; îţi strigăm, dar, rugându-ne: Din toată nevoia şi împre- 
surarea grea şi din durere şi boli scapă-i, mucenice sfinţite, cu a ta fierbinte 
solire, pe cei ce te cheamă cu osârdie. 


Stăpână, primeşte rugăciunile robilor tăi şi ne izbăveşte pe noi din toată 
nevoia şi necazul. 


Toată nădejdea mea spre tine o înalț, Maica lui Dumnezeu, păzeşte-mă sub 
acoperământul tău. 


ŞI acest tropar pe glasul întâi: Pentru rugăciunile tuturor Sfinţilor Tăi, Doamne, 
şi ale Născătoarei de Dumnezeu, pacea Ta dă-ne-o nouă şi ne miluieşte pe noi, 


ca un singur îndurat. 


ŞI preotul încheie zicând: Pentru rugăciunile. 


Într-acest chip tălmăcit chiliei vatopedine a sfântului, de către Cornel diaconul, 
al Bisericii Sfântului Grigorie Palama din Bucureşti. 


Dumnezeului nostru slavă. Amin. 





